కె.వి.ఆనంద్

కె.వి. ఆనంద్‌ తమిళనాడుకు చెందిన జర్నలిస్ట్, సినిమాటోగ్రాఫర్, దర్శకుడు, నటుడు. ఆయన జర్నలిస్టుగా కేరీర్‌ను ప్రారంభించి, పలు సినిమాలకు ఫొటో గ్రాఫర్‌గా కూడా పనిచేశాడు. ఆనంద్ 1994లో సినిమాటోగ్రాఫర్‌గా చేసిన తొలి చిత్రం ‘తెన్ మావిన్ కొంబాత్’ సినిమాకు జాతీయ అవార్డ్ అందుకున్నాడు. ఆయన 2005లో 'కన కందేన్‌' సినిమాతో దర్శకుడిగా మారాడు.

జననం - విద్యాభ్యాసం
ఆనంద్‌ 1966, అక్టోబరు 30న చెన్నైలో కరిమానాల్ మునుస్వామి వెంకటేశన్, అనసూయ దంపతులకు జన్మించాడు. ఆయన బాల్యమంతా పులికాట్ లో గడిచింది. ఆయన డిజి వైష్ణవ్ కాలేజీ నుండి డిగ్రీ, 1986లో చెన్నై లయోలా కాలేజ్ లో విజువల్ కమ్యూనికేషన్స్ పూర్తిచేశాడు.

ఫొటో జర్నలిస్టుగా 
కేవీ ఆనంద్‌ ఫ్రీ లాన్స్ ఫొటో జ‌ర్న‌లిస్ట్‌గా కెరీర్‌ ఆరంభించి, కల్కి, ఇండియా టుడే లాంటి పలు పత్రికల్లో పనిచేశాడు.

సినిమాటోగ్రాఫర్‌
కేవీ ఆనంద్‌ తమిళ సినిమాటోగ్రాఫ‌ర్ పీసీ శ్రీరామ్‌ దగ్గర అసిస్టెంట్‌గా చేరాడు. 1994లో తొలిసారిగా మలయాళ సినిమా 'తెన్మావిన్‌ కోంబత్‌'కు సినిమాటోగ్రాఫర్‌గా పనిచేసి, తొలి సినిమాతోనే జాతీయ పురస్కారం అందుకున్నాడు. ప్రేమ‌దేశం, ఒకేఒక్క‌డు, శివాజీ చిత్రాల‌కు సినిమాటోగ్రాఫ‌ర్‌గా ప‌నిచేశాడు.

 సంవత్సరం  చిత్రం  భాష1994 తెన్ మావిన్ కొంబాత్  మలయాళం  మిన్నరం  మలయాళం  1995  పుణ్యభూమి నాదేశం  తెలుగు  1996 కాదల్ దేశం  తమిళం  1997 చంద్రలేఖ  మలయాళం  1997  నేరుక్కు నేర్  తమిళం  1998  డోలి సాజా కె రఖ్న  హిందీ  1999  మూదల్వన్  తమిళం  2000  జోష్  హిందీ  2001  నాయక్: ది రియల్ హీరో  హిందీ 2002  విరుంబిగిరెన్  తమిళం  ది లెజెండ్ అఫ్ భగత్ సింగ్  హిందీ  2003  బాయ్స్  తమిళం  2004  చెల్లమే  తమిళం  2004  ఖాకీ  హిందీ  2007  శివాజీ  తమిళం  2007  హీరోవా? జీరోవా?  తమిళం 

దర్శకుడిగా
కేవీ ఆనంద్‌ 2005లో 'కన కందేన్‌' సినిమాతో దర్శకుడిగా మారాడు. అయాన్‌, కో, మాట్రాన్‌, అనేగన్‌, కవన్‌, కప్పాన్‌ సినిమాలకు దర్శకత్వం వహించాడు.

 సంవత్సరం  చిత్రం  	 2005 క‌ణా కండేన్  శ్రీకాంత్, గోపిక, పృఃథ్వీరాజ్ సుకుమారన్  2009 అయాన్  సూర్య, తమన్నా, ప్రభు  2011 కో  జీవ, అజ్మల్, కార్తీక నాయర్  2012 క‌ణా కండేన్ సూర్య, కాజల్ అగర్వాల్  2015 అనేగన్ \ అనేకుడు - తెలుగు  ధనుష్, అమైరా దస్తూర్, కార్తీక్  2017 కవ‌న్‌  విజయ్​ సేతుపతి, టి. రాజేందర్, విక్రాంత్, మడోన్నా సెబాస్టియన్  2019 కాప్పాన్‌  సూర్య, మోహన్ లాల్, ఆర్య, సయేశా, సామ్నా కాసిం 

 నటుడిగా  
మీరా (1992)
శివాజీ: ది బాస్ (2007)
మాట్రాన్‌ (2012)
 కవన్‌ (2017)

 మరణం 
ఆనంద్, కోవిడ్-19 వ్యాధికి చెన్నైలోని ప్రైవేట్ ఆస్పత్రిలో చికిత్సపొందుతూ 2021, ఏప్రిల్ 20న గుండెపోటుతో మరణించాడు. 

మూలాలు

వర్గం:1966 జననాలు
వర్గం:తమిళనాడు సినిమా దర్శకులు
వర్గం:తమిళనాడు సినిమా ఛాయాగ్రాహకులు
వర్గం:తమిళనాడు సినిమా నటులు
వర్గం:తమిళ సినిమా దర్శకులు
వర్గం:తమిళ సినిమా ఛాయాగ్రాహకులు
వర్గం:తమిళ సినిమా నటులు
వర్గం:తెలుగు సినిమా ఛాయాగ్రహకులు
వర్గం:2021 మరణాలు
వర్గం:కరోనా వ్యాధి మరణాలు